stanford-oval/wikipedia huggingface dataset:
Perhon seurakunta

| Perhon seurakunta |
| --- | --- |

 tunnus :  sijainti 
 Perhon kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kokkolan rovastikunta
Pääkirkko:  Perhon kirkko
Perustettu:  1884
Jäsenmäärä:  2 461 (2021)
– Osuus asukkaista:  92,0 %
Kirkollisvero:  1,90 %
Kirkkoherra:  Juha Aronen
Verkkosivusto
Infobox OKNimi-testi OK: 
Perhon seurakunta on Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta, joka toimii Perhon kunnan alueella. Perho on Suomen luterilaisin kunta. Seurakunnan kirkkona toimii Perhon kirkko.
Historia

Vuonna 1780 alueelle perustettiin Kokkolan seurakunnan alainen Perhon saarnahuonekunta, jonka kirkko valmistui 1782, jolloin se sai myös oman saarnaajan. Kun Vetelin seurakunta itsenäistyi Kokkolasta 1860 tuli Perhosta Vetelin kappeli viisi vuotta myöhemmin, vuonna 1865. Vuotta aiemmin eli 1864 Perhoon oli liitetty Salamajärven kylä Kivijärven kappelin itsenäistyttyä omaksi seurakunnakseen. Vuonna 1879 Perho erotettiin omaksi seurakunnakseen ja itsenäiseksi kirkkoherrakunnaksi 1884.
Herätysliikkeet

Perhon seurakunta kuuluu muun Pohjois-Pohjanmaan ja pohjoisen Keski-Suomen tavoin vahvaan ja yhtenäiseen vanhoillislestadiolaisuuden kannatusalueeseen.
Papisto > Kirkkoherrat

Seuraavat henkilöt ovat toimineet Perhon seurakunnan kirkkoherroina:
1885–1891: Albert Ferdinant Leidenius
1892–1899: Akseli Edvard Ekroth
1900–1905: Henrik Fablan Kärki
1906–1912: Emil Oskar Ojala
1912–1927: Abel Raunio
1927–1937: Kaarle Sarvela
1937–1946: Lauri Kujanpää
1947–1953: Veikko Kumpulainen
1954–1967: Niilo Lilja
1968–1972: Aimo Sorvari
1972–1984: Ahti Riihimäki
1985–1991: Jouko Kiiski
1992–2010: Esko Heloneva
2010–2016: Juha Karhulahti
vt. 2016–2017: Hannu Vapaavuori
vt. 2017–2018: Raimo Kytölä
2018–2022: Eija Seppä
2022– Juha Aronen
Aiheesta muualla

Perhon seurakunnan kotisivut
| n k Kokkolan rovastikunta |
| --- | --- | --- |
| Seurakunnat |  Halsua  Kannus  Kaustinen ja Ullava  Kokkolan suomalainen  Kälviä  Lohtaja  Perho  Toholampi  Veteli  |  |
| Entiset seurakunnat |  Kaarlela (suom.)  Kaustinen  Kokkola ksrk  Kokkola msrk  Lestijärvi  Ullava  |  |
Oulun hiippakunta
Kokkolan suomalainen seurakunta

| Kokkolan suomalainen seurakunta |
| --- | --- |

 tunnus :  sijainti 
 Kokkolan kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kokkolan rovastikunta
Pääkirkko:  Kokkolan kirkko
Perustettu:  1929
Jäsenmäärä:  23 983 (2021)
– Osuus asukkaista:  70,1 %
Kirkollisvero:  1,70 %
Kirkkoherra:  Jouni Sirviö
Verkkosivusto
Infobox OKNimi-testi OK: 
Kokkolan suomalainen seurakunta on Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta. Kokkolan suomalainen seurakunta on osa Kokkolan seurakuntayhtymää ja sen rajat noudattavat kuntaliitosta edeltänyttä vuoden 2008 kaupunginrajaa. Seurakunnan pääkirkkorakennuksena toimii Kokkolan kirkko.
Seurakunnan tunnuslause on "Kohtaava seurakunta – Hyvä sanoma keskellä elämää!"
Historia

Suomenkielisen seurakunnallisen työn tarve Kokkolan ja Kaarlelan alueella kasvoi ennen vuotta 1929 merkittävästi väkimäärän lisääntyessä. Kokkolan suomalainen seurakunta syntyi vuonna 1929, kun siihen asti kaksikielinen Kokkolan kaupunkiseurakunta jaettiin kielen perusteella suomalaiseksi ja ruotsalaiseksi seurakunnaksi.  Suomalaisen seurakunnan aloittaessa toimintansa jäseniä oli noin 2 500, ja vuonna 1940 heitä oli jo yli 5 000. Tähän osaltaan vaikutti, että vuonna 1934 Närvilän kaupunginosa siirrettiin jakamattomasta Kaarlelan seurakunnasta (Karleby landsförsamling) Kokkolan suomalaiseen seurakuntaan.
Vuonna 1993 Kokkolan suomalaiseen seurakuntaan liitettiin Kaarlelan suomenkielinen seurakunta.
Herätysliikkeet

Kokkolan suomalainen seurakunta kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Kokkolan alueella on voimakasta kannatusta erityisesti lestadiolaisuuden parissa. Kokkolassa vaikuttavat niin vanhoillislestadiolaisuus kuin rauhansanalaisuus. Kokkolassa on voimakasta kannatusta myös evankelisen herätysliikkeen sekä kansanlähetyksen parissa.
Kirkot ja toimitilat

Kokkolan suomalaisella seurakunnalla on käytössään seuraavat kirkot ja toimitilat:
Kokkolan kirkko
Kaarlelan kirkko
Ykspihlajan kirkko
Marian siunauskappeli
Toimituskappeli
Kokkolan seurakuntakeskus
Kaarlelan seurakuntakoti
Ykspihlajan kirkon seurakuntasali
Vasikkasaaren leirikeskus
Torsön kesäkoti
Backstage
Jylhänrinne
Papisto > Kirkkoherrat

1930–1939: Elias Pentti
1940–1970: Johannes Sillanpää
1970–1977: Sakari Huima
1977–1993: Heikki Vaahtoniemi
1993–2010: Erkki Murtomäki
2010→ Jouni Sirviö
Luettelo televisiosarjan Salatut elämät oheismateriaaleista

Tämä on luettelo televisiosarjan Salatut elämät spin-offeista ja oheismateriaaleista.
Spin-off -sarjat

Salatuista elämistä on tehty tähän mennessä kaksitoista sarjan omasta juonesta irrallista internetissä esitettyä minisarjaa. Sarjasta on tehty myös joulukuussa 2012 ensi-iltansa saanut elokuva, jonka jatko-osa sai ensi-iltansa joulukuussa 2014.
Spin-off -sarjat > Romeo & Rafael Desperados

Ensimmäinen Salatuista elämistä tehty spin-off-sarja on nimeltään Romeo & Rafael Desperados. Sarjassa seurattiin Romeo (es. Constantinos Mavromichalis) ja Rafael Aron (es. Sami Ristiniemi) pakomatkaa. Veljeksillä oli paljon rahaa, mutta ne hupenivat heidän joutuessaan pikkurikollisten huijaamiksi.
Kymmenosaisen sarjan jaksot ovat noin kolmen minuutin mittaisia. Sarja oli nähtävissä ainoastaan MTV3:n netissä. Aluksi sarja oli maksullinen, mutta kun kaikki jaksot oli julkaistu internetissä, sai sarjaa katsoa ilmaiseksi.
Sarja kuvattiin kesän 2008 aikana. Sen ensimmäinen osa julkaistiin 18. elokuuta 2008 eli samana päivänä, kuin Salatut elämät palasi kesätauolta.
Spin-off -sarjat > Lillukanvarsia

Toinen Salatuista elämistä tehty spin-off-sarja on nimeltään Lillukanvarsia. Romeo & Rafael Desperados -sarjan mukaisesti myös tämä sarja julkaistiin ainoastaan internetissä MTV3:n Katsomo-palvelussa. Sarja julkaistiin internetiin Salattujen elämien joulutauon aikana vuodenvaihteessa 2010–2011. Ensimmäinen osa julkaistiin 27. joulukuuta 2010 ja viimeinen, sarjan kymmenes osa, 7. tammikuuta 2011.
Lillukanvarsia-sarjan pääosassa ovat sarjan roolihahmot Jenni Vainio (es. Anu Palevaara) ja Cindy Rintala (es. Mia Ehrnrooth), jotka haluavat perustaa oman meikkibisneksen.
Spin-off -sarjat > Tuuliranta

Kolmas Salatuista elämistä tehty spin-off-sarja on nimeltään Tuuliranta. Sarja julkaistiin MTV3:n Katsomo-palvelussa Salattujen elämien joulutauon aikana vuodenvaihteessa 2011–2012. Sarja esitettiin kokonaisuudessaan MTV3-kanavalla 2. syyskuuta 2012.
Kymmenosaisen sarjan pääosissa nähdään Peppi Puolakka (es. Sara Parikka), Jiri Viitamäki (es. Mikko Parikka), Heidi Aaltonen (es. Venla Savikuja) ja Joonatan Sievinen (es. Markku Pulli).
Spin-off -sarjat > Young Man, Cash Man

Neljäs Salatuista elämistä tehty spin-off-sarja on nimeltään Young Man, Cash Man. Nettisarjan kaikki kaksikymmentä jaksoa julkaistiin MTV3:n Katsomo-palvelussa kesällä 2013. Sarjan pääosassa on Emil Hallbergin esittämä Onni ”Tale” Taalasmaa, joka pääsee hotellin vloggaajaksi.
Spin-off -sarjat > Young Girl, Dream Girl

Viides nettiin Salatuista elämistä tehty spin-off-sarja on nimeltään Young Girl, Dream Girl, joka oli neljännen spin-off-sarjan tapaan 20-osainen. Se julkaistiin MTV:n Katsomo-palvelussa kesällä 2014. Sarjan päähenkilönä on Rosa Rusasen esittämä Iida Mustonen, joka joutuu ystävineen kokemaan ahdistavia tapahtumia Jannen (es. Hemmo Karja) perheen luksushuvilalla.
Spin-off -sarjat > Satula

Kuudes nettiin Salatuista elämistä tehty spin-off-sarja on nimeltään Satula. Sarja julkaistiin MTV:n Katsomo-palvelussa kesällä 2015. Sarjan pääosissa ovat Janne Haukkala (es. Hemmo Karja), Tale Taalasmaa (es. Emil Hallberg) sekä Aino Kaukovaara (es. Jasmin Voutilainen).
Sarjassa Ulla (es. Maija-Liisa Peuhu) on lähettänyt Jannen ja Talen auttamaan serkkuaan Ulpua (es. Maija-Liisa Peuhu) pieneen maalaiskylään. Retken alussa joku kuitenkin yrittää vahingoittaa heitä. Maalaiskylässä he tapaavat outojen asukkaiden lisäksi myös Aino Kaukovaaran.
Spin-off -sarjat > Bikineitä ja timantteja

Salatut elämät -sarjan seitsemäs spin-off-sarja on nimeltään Bikineitä ja timantteja. Sarja julkaistiin MTV:n Katsomo-palvelussa kesällä 2016. Sarjan pääosissa ovat Alissa Nikkinen (es. Johanna Puhakka), Sanni Taalasmaa (es. Kerttu Rissanen) sekä Iida Mustonen (es. Pinja Kanon). Kuusitoista sarjan fania valittiin kuvaamaan sarjan kuvauksista materiaalia Salattujen elämien YouTube-kanavalle.
Spin-off -sarjat > Pihlajakadun tuhmat tädit

Salattujen elämien kahdeksas spin-off, nimeltään Pihlajakadun tuhmat tädit, sai lopulta myös kaksi jatko-osaa oltuaan todella suosittu. Sarjan pääosissa ovat Linda Eerikäinen (es. Monika Lindeman), Monica Mustavaara (es. Irina Vartia), Eva Tamminen (es. Tiia Elg) sekä Camilla Mustavaara (es. Nora Rinne). Sarjassa naisnelikko viettää Lindan polttareita ja joutuvat seuraavana päivänä kertaamaan yhdessä edellisillan tapahtumia. Tämä spin-off-sarja sisälsi neljä jaksoa, jotka kaikki kestivät hieman yli 20 minuuttia. Jaksot julkaistiin Katsomossa 29. marraskuuta 2016.  Tammikuussa 2017 uutisoitiin, että sarja tulee saamaan jatkoa kesällä 2017. Toisen kauden nimi on Pihlajakadun tuhmat tädit - Vaatteet pois ja tähänkin kauteen sisältyi neljä noin 20 minuutin mittaista jaksoa. Kauden jaksot julkaistiin Katsomossa 8. kesäkuuta 2017 ja kausi sai jo ensimmäisen viikon aikana yli miljoona katselukertaa, mikä ylitti ensimmäisen kauden ennätyksen. Jo ennen sarjan toisen kauden julkaisua paljastettiin, että sarjasta on suunnitteilla myös kolmas kausi nimeltä Pihlajakadun tuhmat tädit - Syntiset, joka julkaistiin MTV Katsomossa 23. marraskuuta 2017.
Spin-off -sarjat > Kämppä tyhjänä

Salattujen elämien yhdeksäs spin-off, Kämppä tyhjänä, on kolmen viisiosaisen kauden mittainen kokonaisuus, jonka ensimmäinen tuotantokausi julkaistiin MTV Katsomossa 24. toukokuuta 2018. Toinen tuotantokausi julkaistiin 16. elokuuta 2018. Sarjassa Pihlajakadun nuoret Viola Helenius (es. Vivi Wahlström), Benjamin Taalasmaa (es. Aaron Bojang), Nella Tamminen (es. Sonja Kasurinen) ja Severi Sievinen (es. Roope Puhakka) kouluelämää sekä kotibileiden järjestämistä. Kausien jaksot ovat noin 10 minuutin mittaisia eli yhteensä yhdellä kaudella on materiaalia noin 50 minuuttia. Kämppä tyhjänä sarjasta julkaistiin myös kolmas kausi kesällä 2019.
Spin-off -sarjat > Pihlajasatu

Kesällä 2018 esitettiin MTV3-kanavalla Pihlajasatu-niminen järjestyksessään kymmenes spin-off, jota esitettiin ensisijaisesti televisiosarjana MTV3-kanavalla. Se on kymmenosainen sarja, jossa nähtiin sarjan nykyisten hahmojen lisäksi useita sarjasta poistuneita hahmoja, kuten Jenni Vainio (es. Anu Palevaara), Salla Laitela (es. Hanna Kinnunen), Markus Ekholm (es. Andrei Sandberg), Ossi Puolakka (es. Sami Sarjula) sekä Miia Laitela (es. Venla Saartamo). Pihlajasatu on tarina siitä, mitä olisi tapahtunut, jos asiat olisivat menneet toisin kuin runkosarjassa. Esimerkki sarjan juonikuvion muutoksista on se, että runkosarjassa menehtyneet Jenni ja Miia ovat sarjassa elossa. Ensimmäiset neljä jaksoa kertovat Aki Nikkisen (es. Sami Uotila) tarinasta, mikäli se olisi mennyt toisin kuin runkosarjassa. Seuraavien neljän jakson päähenkilönä on Ismo Laitela (es. Esko Kovero) ja kahdessa viimeisessä jaksossa päähenkilönä on Kari Taalasmaa (es. Tommi Taurula).
Pihlajasadusta julkaistaan kesällä 2019 toinen kausi. Toisella kaudella kerrotaan Salinien ja Sievisten perheiden tarinat. Kaudella nähdään vanhoista hahmoista ainakin Jukka Salin, Hanna Salin, Silja Hickley, Lasse Sievinen, Heli Sievinen, Paula Sievinen ja Katri Sievinen.
Pihjalasadusta julkaistiin kolmas kausi kesällä 2020. Kolmannella kaudella kerrotaan Mustavaarojen ja Kuulien perheiden tarinat.
Spin-off -sarjat > Pahainpäivä

Salattujen elämien yhdestoista spin-off on viisiosainen halloween-teemainen Pahainpäivä-nettisarja, joka julkaistiin MTV Katsomossa 24. lokakuuta 2018. Sarjan pääosissa ovat jälleen Pihlajakadun nuoret Viola, Benjamin, Nella ja Severi. Heidän lisäkseen sarjassa nähdään runkosarjan nykyisistä hahmoista Kalle Laitela (es. Pete Lattu), Sanni Taalasmaa (es. Kerttu Rissanen) ja Pietari Haukkala (es. Miikka Wallin) sekä Kämppä tyhjänä-spin-offista tuttu nuorten luokkakaveri Jonne.
Spin-off -sarjat > Soppatykkimiehet

Soppatykkimiehet on kahdestoista spin-off, joka on viisiosainen, ja se julkaistiin MTV-suoratoistopalvelussa 22. joulukuuta 2018. Televisiossa sarja esitettiin yhtenä kokonaisuutena MTV3-kanavalla 7. tammikuuta 2019. Pääosissa nähdään Janne Haukkala (es. Hemmo Karja) ja Onni "Tale" Taalasmaa (es. Emil Hallberg).
Spin-off -sarjat > MC Taalasbiili

Viisiosainen spin-off MC Taalasbiili julkaistiin MTV-suoratoistopalvelussa 22. heinäkuuta 2019. Sarjassa Kari Taalasmaa päättää vanhan linnakundikaverinsa Skäbän (Marko Äijö) kanssa toteuttaa vanhan suunnitelmansa ajaa Amerikan halki moottoripyörällä.
Spin-off -sarjat > Ullalla on asiaa

Viisiosainen spin-off Ullalla on asiaa  julkaistiin MTV-suoratoistopalvelussa 19. joulukuuta 2019.
Spin-off -sisarsarja > Rantabaari

Rantabaari-sarjaa aloitettiin esittämään Sub-kanavalla kolmena iltana viikossa syksyllä 2019. Sarjassa on muun muassa mukana Salatuista elämistä Alissa Nikkinen (es. Johanna Puhakka), Lola Vinberg (es. Sofia Arasola) sekä Pietari Haukkala (es. Miikka Wallin). Kesällä 2024 sarjasta alkoi kuudes tuotantokausi. Ohjelma on katsottavissa myös Katsomossa.
Spin-off -elokuvat > Nightmare – painajainen merellä

MTV3 ilmoitti huhtikuussa 2012, että Salatut elämät -sarjaan perustuva kauhuelokuva on tuotannossa. Työnimellä Ei maata näkyvissä aiemmin tunnetun Nightmare – painajainen merellä -elokuvan ovat käsikirjoittaneet Tiina Tanskanen ja Teemu Salonen, ja sen ohjasi Marko Äijö. Elokuva kuvattiin kesäkuussa 2012, ja sen ensi-ilta oli 5. joulukuuta 2012.
Elokuvan pääosaa näyttelee Sara Parikka, ja muissa rooleissa nähdään Mikko Parikka, Venla Savikuja, Markku Pulli, Tero Tiittanen, Sara Lohiniva, Patrik Borodavkin, Sampsa Tuomala sekä Karoliina Blackburn. Elokuvassa Parikan esittämä Peppi joutuu kohtaamaan laivamatkalla menneisyytensä haamuja, jotka liittyvät huumekuolemaan, jossa Peppi oli osallisena.
Elokuva sai innoituksensa Salattujen elämien spin-off-sarjasta Tuuliranta. MTV3:n mukaan Salatut elämät -aiheinen elokuva oli ollut jo pidemmän aikaa suunnitteilla, mutta sopivaa konseptia elokuvalle ei aiemmin keksitty. Elokuvan kokonaisbudjetti oli noin puoli miljoonaa euroa, ja Suomen elokuvasäätiö kattaa siitä 200 000 euroa. Elokuva on pääasiassa nuorille suunnattu, ja se on kielletty alle 12-vuotiailta.
Spin-off -elokuvat > Nightmare 2 – Painajainen jatkuu

Toinen sarjaan perustuva elokuva on nimeltään Nightmare 2 – Painajainen jatkuu. Elokuva kuvattiin kesällä 2014 ja se sai ensi-iltansa 3. joulukuuta 2014. Elokuvassa sen henkilöhahmot joutuvat eristyksiin saarelle. Elokuvan pääosissa näyttelevät Sara Parikka, Tero Tiittanen, Mikko Parikka, Hemmo Karja, Emil Hallberg sekä Tommi Taurula.
YouTube-sarjat

Salatuilla elämillä on oma YouTube-kanava. Pääosassa siitä vastaavat Rea Dominicy, Eeva Helenius, Susanna Jyllinmaa ja Tommi Sipilä. Näiden sarjojen lisäksi kanavalla julkaistaan videoita esimerkiksi kulissien takaa.
YouTube-sarjat > Loma-Stadi

Loma-Stadi on ensimmäinen YouTube-sarja, jonka Salatut elämät julkaisi viralliselle YouTube-kanavalleen. Se on Tero Tiittasen ja Janne Saarisen, jotka näyttelevät sarjassa hahmoja Sergei Kuula ja Anton Helenius, tähdittämä Helsingin nähtävyyksiä ja lomakohteita esittelevä sarja. Sarjan ensimmäinen jakso julkaistiin YouTubeen 26. kesäkuuta 2017 ja siitä eteenpäin jaksoja julkaistiin maanantaisin kello 11.30 elokuun 14. päivään saakka.
YouTube-sarjat > Kesälaitumilla

Kesälaitumilla on Irina Vartian tähdittämä kolmiosainen YouTube-sarja, jossa hän esittelee vapaa-ajan harrastustaan ratsastamista. Sarjasta ilmestyi kerran viikossa uusi jakso. Sarjassa vierailevana tähtenä nähtiin Esko Kovero.
YouTube-sarjat > Mikko feat.

Mikko feat. on Salatuissa elämissä Jiri Viitamäkeä näyttelevän Mikko Parikan tähdittämä YouTube-sarja, jossa hän kokeilee kollegoidensa opastuksella uusia taitoja. Sarjan ensimmäisessä jaksossa vierailevana tähtenä nähtiin Parikalle seiväshyppyä opettava Miikka Wallin, joka esittää sarjassa Pietari Haukkalaa. Toisessa jaksossa Benjamin Taalasmaata näyttelevä Aaron Bojang tutustuttaa Mikon parkouriin. Sarjan kolmannessa jaksossa viulunsoittoa harrastanut Sanni Taalasmaan näyttelijä Kerttu Rissanen opetti Mikolle viulunsoiton alkeita. Sofia Arasola, joka näyttelee sarjassa hahmoa nimeltä Lola Vinberg, vieraili neljännessä jaksossa opettaen Parikalle tankotanssia. Viidennen jakson vieraana nähtiin Salattujen elämien maskeeraajana työskentelevä Jane Koski, joka ensi näytti Mikolle, miten hän tekee Nora Rinteelle tämän hahmon Camilla Mustavaaran meikin. Sitten Mikko sai tehdä perässä Noralle samaisen meikin. Maaliskuussa 2018 sarjaan haettiin Salattujen elämien fania seuraavan Mikko feat.-jakson vierailijaksi. Samaisen vuoden toukokuussa julkaistiin jakso, jossa Salkkarit-fani Julia Puustinen opettaa Parikalle ringetteä.
YouTube-sarjat > Café Sara

Café Sara on Sara Parikan, joka näyttelee Salkkareissa hahmoa nimeltä Peppi Puolakka, tähdittämä YouTube-sarja, jossa hän keskustelee kahvittelun merkeissä julkisuudesta tuttujen henkilöiden kanssa ja kyselee heiltä kysymyksiä liittyen heidän uraansa sekä Salkkareihin. Osa kysymyksistä on sarjan fanien lähettämiä. Sarjan kaksi ensimmäistä jaksoa julkaistiin syksyllä 2017. Ensimmäinen jakso, jossa vierailijana nähtiin laulaja Suvi Teräsniska, julkaistiin 16. lokakuuta 2017. Sarjan toisessa jaksossa vieraili Idols-kilpailusta tunnetuksi tullut Diandra. Helmikuussa 2018 kuvattiin uusi jakso, jonka vieraana nähdään sarjassa Lari Väänästä näytellyt Ronny Roslöf. Jakso julkaistiin kuitenkin vasta syksyllä 2018, kun Roslöfin esittämä Lari oli palannut sarjaan. Ennen sitä, keväällä 2018 julkaistiin jakso, jossa vierailijana nähtiin Venla Saartamo, joka näytteli sarjan alkuaikoina Miia Laitelaa.
YouTube-sarjat > Hääkimara

Hääkimara on kesä- ja heinäkuussa 2018 esitetty YouTube-sarja, jossa Camilla Mustavaaran näyttelijä Nora Rinne ja Aki Nikkisen näyttelijä Sami Uotila ruotivat Salatuissa elämissä esitettyjä hääkohtauksia kautta aikojen. Sarjassa nähtiin miltei kaikki sarjan historiassa esitetyt häät, esimerkiksi Hanna ja Jukka Salinin häät, Elina Taalasmaan ja Markus Ekholmin häät, Camillan ja Ken Ojalan häät, Paula ja Lasse Sievisen häät sekä Jenni Vainion ja Ossi Puolakan häät.
YouTube-sarjat > Manse - Saran ja Kertun kesäretki

Manse - Saran ja Kertun kesäretki on Sara Parikan ja Kerttu Rissasen tähdittämä YouTube-sarja, jonka ensimmäinen osa julkaistiin Salattujen elämien virallisella YouTube-kanavalla 2. heinäkuuta 2018. Sarjassa tutustutaan Loma-Stadi-sarjan tavoin kaupungin nähtävyyksiin ja lomakohteisiin, mutta tässä sarjassa esitellään Helsingin sijaan Tampereen nähtävyyksiä. Sarjassa vierailivat myös Salatut elämät-sarjasta tutut näyttelijät Esko Kovero, Miikka Wallin ja Eva Adamson.
YouTube-sarjat > IsmoTube

IsmoTube on Ismon valintaan sijoittuva Ismo Laitelan, jota näyttelee Esko Kovero, ja tämän Olli-nimisen kauppa-apulaisen YouTube-sarja, jonka ensimmäinen jakso julkaistiin 27. elokuuta 2018. Kyseisessä jaksossa Olli kuvasi salaa videon Ismosta, joka alkujärkytyksensä jälkeen yrittää saada uusia asiakkaita kauppaansa tekemällä YouTube-videoita.
YouTube-sarjat > Yötön yö

Yötön yö on kolmiosainen sarja, jossa selvitetään, miten Miikka Wallinin esittämän Pietari Haukkalan matka päätyi metsästä heräämiseen. Illan oli tarkoitus olla "normaali koti-ilta". Sarjan ensimmäinen jakso julkaistiin 3. syyskuuta 2018 ja sen käsikirjoitus on tehty kesän 2018 aikana järjestetyn kirjoituskilpailun perusteella.
YouTube-sarjat > Bloopers

Bloopers on videosarja, jonka jaksoissa nähdään koosteita epäonnistuneista otoista runkosarjassa. Lisäksi muita Bloopers-videoita on julkaistu Pihlajakadun tuhmat tädit- ja Kämppä tyhjänä-spin-off-sarjojen kuvauksista.
YouTube-sarjat > Viikon kurkistus

Viikon kurkistus on perjantaisin kello 20 julkaistava vajaan minuutin mittainen kooste paljastuksista seuraavaan viikkoon. Yleensä videossa näytetään pätkiä, jotka jäävät epäselväksi videon katsomisen perusteella tai vaikuttavat seuraavan viikkoon merkittävästi. Videossa on yleensä 4-6 pätkää.
YouTube-sarjat > The Look

The Look on YouTube-sarja, jossa tutustutaan hahmojen puvustukseen ja maskeeraukseen. Sarjan ensimmäisessä jaksossa esiteltiin Alissa Nikkisen tyyliä, toisessa jaksossa Aki Nikkisen tyyliä, kolmannessa jaksossa Monica Mustavaaran tyyliä, neljännessä jaksossa Peppi Puolakan tyyliä ja viidennessä jaksossa sekä Aaro Vaalanteen että Benjamin Taalasmaan tyyliä.
YouTube-sarjat > Kommentoidaan päätösjaksoja

Kommentoidaan päätösjaksoja on YouTube-sarja, jossa Salattujen elämien näyttelijät katsovat ja kommentoivat vanhojen päätösjaksojen tapahtumia. Ensimmäisessä osassa katsojina toimivat Tiia Elg, Esko Kovero ja Teemu Lehtilä. Toisessa osassa katsojina toimivat Sara Parikka, Pete Lattu ja Sami Uotila. Kolmannessa osassa katsojina toimivat Pete Lattu, Jasmin Voutilainen ja Inkeri Mertanen, lopuissa kohdissa Mikko Parikka, Roope Puhakka ja Aaron Bojang. Neljännessä osassa katsojina toimivat Johanna Puhakka, Miikka Wallin ja Maarit Poussa. Viidennessä osassa katsojina toimivat Hemmo Karja ja Emil Hallberg.
YouTube-sarjat > Kohtaus murteella

Kohtaus murteella -sarjassa jotkut näyttelijät esittävät kohtauksen murteella. Ensimmäisessä osassa kohtauksen esittivät Pete Lattu (Kalle Laitela) ja Maarit Poussa (Jutta Korhonen). Toisessa osassa Pete Lattu ja Maarit Poussa olivat uudestaan mukana. Molemmat kohtaukset näyteltiin uudestaan savon murteella.